**РЕПУБЛИКА СРБИЈА – АП ВОЈВОДИНА**

**ОПШТИНА БЕОЧИН**

**ОПШТИНСКО ВЕЋЕ**

**Број: 01-011-10/24**

**Дана**: **29.2.2024. године**

**Б Е О Ч И Н**

На основу члана 18. Закона о јавном информисању и медијима („Службени гласник РС“, бр. 92/23), Одлуке о буџету општине Беочин („Сл. лист општине Беочин“ број 15/2023) и члана 67. став 1. тачка 25. Статута општине Беочин („ Службени лист општине Беочин“ број 3/19) Општинско веће општине Беочин на седници одржаној дана 29.2.2024. године доноси

**О Д Л У К У**

**о расподели средстава за суфинансирање пројеката у области јавног информисања у 2024. години**

За суфинансирање пројеката којима се остварује јавни интерес у области јавног информисања у 2024. години, опредељују се средства у износу од 500.000,00 динара.

Средства из става 1. ове одлуке расподељују се за суфинансирање пројеката путем јавних конкурса у износу од 500.000,00 динара.

Број и врста конкурса, као и износ средстава опредељених за сваки конкурс из стaва 2. ове одлуке, биће предмет посебне одлуке.

**ОБРАЗЛОЖЕЊЕ**

У складу са чланом 18. Закона о јавном информисању и медијима, којим је предвиђено да Република Србија, аутономна покрајина, односно јединица локалне самоуправе обезбеђује из буџета део средстава за остваривање јавног интереса у области јавног информисања и да их расподељује на основу спроведених јавних конкурса (у даљем тексту: конкурс) и појединачним давањима, на основу принципа о додели државне помоћи и заштити конкуренције, без дискриминације, Одлуком о буџету општине Беочин за 2024. годину („ Сл. лист општине Беочин“ број 15/2023) у оквиру раздела 5 - општина Беочин, Програм 1201 - Развој културе и информисања, Програмска активност - остваривање и унапређивање јавног интереса у области јавног информисања, Позиција 115- субвенције приватним предузећима, предвиђена су средства у укупном износу од 500.000,00 динара.

Законом о јавном информисању и медијима предвиђено је да се средства опредељена за суфинансирање пројеката у области јавног информисања расподељују на основу спроведених јавних конкурса и путем појединачних давања, с тим што се за појединачна давања може определити највише 5% средстава од укупно опредељених средстава.

Полазећи од горе наведеног одлучено је да се од укупно опредељених средстава за суфинансирање пројеката у области јавног информисања 500.000,00 динара расподели путем јавних конкурса.

Број и врста конкурса који ће бити расписани у 2024. години биће предмет посебне одлуке.

Председавајућа општинског већа

Председница општине

Биљана Јанковић