**РЕПУБЛИКА СРБИЈА – АП ВОЈВОДИНА**

**ОПШТИНА БЕОЧИН**

**ОПШТИНСКО ВЕЋЕ**

**Број: 01-011-11/24**

**Дана**: **29.2.2024. године**

**Б Е О Ч И Н**

На основу члана 20. Закона о јавном информисању и медијима („Службени гласник РС“, број: 92/23), Одлуке о буџету општине Беочин за 2024. годину („Службени лист општине Беочин“ број 15/2023), члана 67. став 1. тачка 25. Статута општине Беочин ( „ Службени лист општине Беочин“ број 3/19) ) и Одлуке о расподели средстава за суфинансирање пројеката у области јавног информисања у 2024. години бр. 01-011-10/24 од 29.2.2024. године, Општинско веће општине Беочин, дана 29.2.2024. године доноси

**О Д Л У К У**

**о расписивању конкурса за суфинансирање пројеката**

**у области јавног информисања у 2024. години**

Средства у износу од 500.000,00 динара биће расподељена на основу спроведених јавних конкурса за суфинансирање пројеката за остваривање јавног интереса у области јавног информисања.

У складу са наведеним Општинско веће општине Беочин расписује конкурс за суфинансирање пројеката у области јавног информисања у 2024. години.

Најмањи износ средстава који се може одобрити за суфинансирање пројеката је 30.000,00 динара, а највећи 150.000,00 динара.

**О Б Р А З Л О Ж Е Њ Е**

Општинско веће општине Беочин, као орган надлежан за послове јавног информисања, спроводи путем јавних конкурса, поступак суфинансирања пројеката којима се остварује интерес у области јавног информисања, утврђен Законом о јавном информисању и медијима.

Одлуком о буџету општине Беочин за 2024. годину („ Сл. лист општине Беочин“ број 15/2023), опредељена су средства у износу од 500.000,00 динара за суфинансирање пројеката у области јавног информисања.

Одлуком о расподели средстава за суфинансирање пројеката у области јавног информисања у 2024. години број 01-011-10/24 од 29.2.2024. године, опредељена су средства у износу од 500.000,00 динара за суфинансирање пројеката путем јавних конкурса у 2024.години.

Општинско Веће општине Беочин у складу са Законом о јавном информисању и медијима у 2024. години расписује конкурс за суфинансирање пројеката производње медијских садржаја у циљу остваривања јавног информисања становника општине Беочин и унапређења медијског и новинарског професионализма.

На основу напред наведеног, одлучено је као у диспозитиву одлуке.

Преседавајућа општинског већа

Председница општине

Биљана Јанковић